Prima zi la o grădiniță privată. Cum reacționează copiii la toate regulile pe care trebuie să le respecte.
Tot astăzi se deschid și grădinițele. Cu aceleași probleme ca și școlile. Și cu aceleași reguli pe care fiecare copil trebuie să le respecte.
La o gradiniță privată din București, copiii sunt grupati în funcție de vârstă, primii au venit cei din grupa mijlocie. Unii sunt obișnuiți pentru că au fost la școala de vară timp de 4 săptămâni. Gestul tradițional de a se aduce flori a fost înlocuit cu triajul epidemilogic. Copiii sunt dezinfectați, controlați în gât și li se ia temperatura de către un medic pediatru. Ioana Botez, consilier psihologic: "Avem o serie de reguli, căci acesta este noul normal. Triajul epidemiologic dimineața care include gel pe mânuțe, verificat în gat, plus declarația că nu a intrat în contact cu nimeni bolnav. Noi funcționăm pe baza de bule. Până pe 14 septembrie am avut 6 bule, acum ne-am restrâns la 4 bule. Există fluxuri de intrare-ieșire pentru a evita intersectarea bulelor. Fiecare bulă folosește toalete separate, prânzul se ia in mai multe spații, petrecem mai mult timp afară, avem activități curiculare și extra afară. Avem prezența unui asistente medicale și a unui pediatru care monitorizează tot timpul…Copii sunt mai complianți decât adulții la respectarea regulilor.".